b"\n_START_ARTICLE_\nRomanas Arlauskas\n_START_SECTION_\nResultats destacats en competici\xc3\xb3\n_START_PARAGRAPH_\nArlauskas va jugar representant Litu\xc3\xa0nia al sis\xc3\xa8 tauler (+4 \xe2\x80\x937 =7) a la III Olimp\xc3\xadada d'escacs no oficial de Munic 1936. El 1943 va empatar als llocs 1r-3r, amb Birmanas i Leonardas Abramavi\xc4\x8dius, per davant de Povilas Vaitonis, Povilas Tautvai\xc5\xa1as, i d'altres, al Campionat d'escacs de Litu\xc3\xa0nia celebrat a Vilnius._NEWLINE_En acabar la II Guerra Mundial, Arlauskas, igualment com molts altres jugadors b\xc3\xa0ltics (Dreibergs, Lucijs Endzelins, Jursevskis, Laurine, Mednis, Ozols, Sarapu, Tautvai\xc5\xa1as, Vaitonis, Zemgalis, etc.) va escapar cap a occident, tot just abans que arribessin les forces sovi\xc3\xa8tiques, per evitar una deportaci\xc3\xb3 a Sib\xc3\xa8ria o algunes possibles repress\xc3\xa0lies (com per exemple les que va patir en Vladimirs Petrovs). El 1947, Arlauskas va empatar als llocs 6\xc3\xa8-7\xc3\xa8 a Kirchheim. Posteriorment, com Endzelins, Ozols i Sarapu, va emigrar des d'Alemanya a Austr\xc3\xa0lia. All\xc3\xa0, hi va guanyar el Campionat d\xe2\x80\x99Austr\xc3\xa0lia del Sud el 1949._NEWLINE_Arlauskas fou 3r en el 4t Campionat del m\xc3\xb3n d'escacs per correspond\xc3\xa8ncia (1962\xe2\x80\x931965) i obtingu\xc3\xa9 el t\xc3\xadtol de GMC el 1965."